Španielsky futbalista Ander Herrera odíde po tejto sezóne z Manchestru United. Informáciu oznámil sám hráč vo videu, ktoré klub uverejnil na svojich sociálnych sociálnych sieťach.
Dvadsaťdeväťročný stredopoliar strávil na Old Trafford päť rokov, odohral 189 duelov a tešil sa z víťazstva v Európskej lige, FA Cupe, Anglickom ligovom pohári a Anglickom superpohári. "Navždy si budem pamätať každý zo zápasov, ktoré som odohral v drese United. Bolo mi nesmiernou cťou hrať za najlepší anglický klub," povedal Herrera, ktorého si v sezóne 2016/2017 fanúšikovia "červených diablov" zvolili za najlepšieho hráča klubu. Jeho nové pôsobisko zatiaľ nie je známe, špekuluje sa záujme Paríža St. Germain.
"Všetky práva vyhradené. Publikovanie alebo ďalšie šírenie správ, fotografií a záznamov zo zdrojov TASR je bez predchádzajúceho písomného súhlasu TASR porušením autorského zákona."